

VILJANDI VALLAVALITSUS

31. märts 2025 nr 14-12/25/17-1

# Minihanke: „Heimtali raamatukogu ruumide õppeklassideks ehitamise põhiprojekti ekspertiis“ hanketeade

Viljandi Vallavalitsus (edaspidi nimetatud Tellija) kutsub Teie ettevõtet esitama pakkumust Heimtali raamatukogu ruumide õppeklassideks ehitamise põhiprojekti ekspertiisi teostamiseks.

# Hanke objekt

## Hanke objektiks on projekteerija Proland Ehitus OÜ, registrikood 12598451, poolt valminud „Heimtali raamatukogu ruumide õppeklassideks ehitamise põhiprojekt“ (töö nr 202429) ekspertiisi teostamine lähtuvalt majandus- ja taristuministri 08.06.2015 määruses nr 62 „[Nõuded ehitusprojekti](https://www.riigiteataja.ee/akt/109062015025) [ekspertiisile](https://www.riigiteataja.ee/akt/109062015025)“ sätestatud nõuetest.

# Nõuded Pakkujale

## Pakkuja peab olema registreeritud Äriregistris ([https://ariregister.rik.ee](https://ariregister.rik.ee/)).

## Pakkujal ei tohi olla riiklikku maksu- või keskkonnatasu maksuvõlg maksukorralduse seaduse tähenduses või sotsiaalkindlustusmaksete võlg tema asukohariigi õigusaktide kohaselt. Hankija kontrollib nimetatud nõude täitmist avalike registrite alusel ja kõrvaldab Pakkuja, kellel nimetatud asjaolu esineb.

## Pakkuja ei tohi olla pankrotis või likvideerimisel, Pakkuja suhtes ei tohi olla algatatud pankroti- või likvideerimismenetlust, tema äritegevus ei tohi olla peatatud ja ta ei tohi olla muus sellesarnases olukorras asukohamaa õigusaktide kohaselt.

## Pakkujat ei tohi olla karistatud maksualaste süütegude eest.

# Nõuded pakkumusele

## Pakkumus tuleb esitada Lisa 3 - Vorm 1 – „Pakkumuse maksumused ja kinnitused“ toodud sisu kohaselt.

## Pakkuja peab Tellijale edastama hanketeate Lisas 3 Vormil 1 „Pakkumuse maksumus ja kinnitused“ nõutud projekti ekspertiisi eest vastutava pädeva isiku andmed, kellel on **diplomeeritud ehitusinsener tase 7** või sellega samaväärne pädevus.

## Pakkumuse esitamisega kinnitab pakkuja kõigi käesoleva hanke alusdokumentides esitatud tingimuste ülevõtmist. Tingimusliku pakkumuse esitamine ei ole lubatud.

## Pakkumus peab olema jõus vähemalt 30 päeva.

# Pakkumuse esitamine ja tähtajad

## Pakkumus tuleb esitada e-posti aadressile: [hanked@viljandivald.ee](mailto:hanked@viljandivald.ee).

## Pakkumuse esitamise hilisem tähtaeg on 07.04 2025 kell 10.00.

# Info ja teabevahetus

## Täiendavat infot ja selgitusi saab kirjalikult esitades küsimuse e-posti aadressile [evelin.orik@viljandivald.ee.](mailto:evelin.orik@viljandivald.ee.)

# Hankemenetluse kord

## Hankija kontrollib ja hindab pakkumuse ja pakkuja vastavust käesoleva hanketeate punktides 2 ja 3 toodud tingimustele.

## Pakkumuste hindamiskriteerium: maksumus - vähim on parim.

## Hankijal on õigus küsida Pakkujatelt täiendavat selgitust või tõendeid käesolevas hanketeates toodud asjaolude kohta.

## Hankija edastab pakkumiste avamise info Pakkujatele hiljemalt kolme tööpäeva jooksul e‑postiga.

## Eduka pakkujaga sõlmitakse töövõtuleping hanketeate Lisas 2 sätestatud tingimustel.

# Lisad

Käesoleva hanketeate juurde on lisatud järgnevad lisad:

Lisa 1 – „Heimtali raamatukogu ruumide õppeklassideks ehitamine“ põhiprojekt (töö nr 202429) [Heimtali Põhikooli raamatukogu ruumide õppeklassideks ehitamine](https://viljandivaldee-my.sharepoint.com/:f:/g/personal/evelin_orik_viljandivald_ee/EnYRr7HzdmJGtYNVcteUaNEBrEpYrBqRHgbtE7Ga586OtA?e=rnmxAh)

Lisa 2 – Töövõtulepingu projekt;

Lisa 3 - Vorm 1 – Pakkumuse maksumus ja kinnitused.